Salpauksen joukkue jatkoon SAKU ry:n jalkapallokarsinnasta - Koulutuskeskus Salpaus
Salpaus > Ajankohtaista > Salpauksen joukkue jatkoon SAKU ry:n jalkapallokarsinnasta
Salpauksen joukkue jatkoon SAKU ry:n jalkapallokarsinnasta
Sivun sisältö​Salpauksen jalkapallojoukkue selvitti tiensä vaivattomasti jatkoon Suomen ammatillisen koulutuksen kulttuuri- ja urheiluliitto Saku ry:n karsintaturnauksessa. Turnaus pelattiin Lahdessa 25.9.
Joukkue voitti päivän ensimmäisessä ottelussa Koulutuskeskus Tavastian (Hämeenlinna) 6 - 0. Maalintekijöinä kunnostautuivat Jarkko Pasanen (2), Samu Manninen, Miro Pannula, Aaro Leutola ja Arttu Salminen.
Päivän toisessa karsintaottelussa Salpaus kukisti puolestaan Keudan (Keski-Uusimaa) lukemin 4 - 0. Toisen ottelun maaleista vastasivat tutut maalintekijät Aaro Leutola ja Arttu ”Zeke” Salminen, molemmat tehtailivat 2 osumaa.
Salpauksen joukkueessa pelasivat Samu Manninen, Emil Kuokkanen, Joel Alhasto, Jarkko Pasanen, Aaro Leutola (kapteeni), Arttu Salminen, Vera Saastamoinen, Miro Pannula, Santeri Haukka, Iiro Lindqvist. Valtteri Hämäläinen, Shana Jamil, Teemu Loikkanen, Honi Hasib, Juuso Vesanen, Juho Heinonen (maalivahti) ja Niko Reinikainen.
Joukkueen valmentamisesta vastasi lehtori Kimmo Yli-Savola ja joukkueenjohtajana toimi suunnittelija Pekka Merikanto.
Salpauksen joukkueen vahvuus karsintaturnauksessa oli nimenomaan joukkuepelaaminen, onnistunut maalivahtipeli sekä hyökkäävä pelityyli. Jokainen joukkueen pelaaja täytti paikkansa erinomaisesti.
Teksti Kimmo Yli-Savola